User:JV04Aini Diwasasri Hanindha/sandbox

Sung-Ha Jung yaiku salah sawijining wong sing dadi kondhang amarga ngunggah vidio ana ing You Tube. Nganggo akun [|jwcfree], dheweke wis ngunggah luwih saka 1000 vidio ana ing You Tube. Sung-Ha Jung miwiti ngunggah vidio neng You Tube saka 8September 2006. Awit saka kuwi tekan saiki channel [|jwcfree] wis ditonton kaping 5.000.000 luwih. Amarga kapinterane dolanan gitar, wis akeh musisi-musisi internasional sing gumun karo dheweke. Ora mung digumuni, Sung-Ha Jung uga bisa duet karo musisi-musisi mau, kayata Ulli Bögershausen, Thomas Leeb, lan liya-liyane.

Wiwitan Makarya
Sung-Ha Jung miwiti dolanan gitar saka 2006. Wiwitan Sung-Ha Jung dolanan gitar, dheweke isih diwulang bapake. Nanging,bapake mung mulang dheweke sedhela amarga olehe Sung-Ha Jung sinau dolanan gitar cepet banget. Miturut bapake, Sung-Ha wis bisa dolanan luwih apik saka bapake sawise enem wulan sinau gitar. Sabanjure, dheweke sinau dolanan gitar dhewe. Pas wiwitan Sung-Ha Jung ngunggah vidione ana ing You Tube, dheweke lagi umur 10 taun. Sanadyan lagi umur 10 taun, olehe dolanan gitar wis apik banget lan wis ditonton karo yutanan wong neng donya. Anggone Sung-Ha Jung nggarap satembang adate mung telung dina. Ananging, yen tembang sing digarap kuwi rada angel bisa nganti seminggu. Adate sing pisanan dilakokake Sung-Ha Jung pas nggarap tembang yaiku nonton vidio. Sawise nonton,dheweke banjur nemtokake nada-nada apa wae sing dianggo. Olehe Sung-Ha Jung nemtokake nada biasane mung sajam lan biyasane ora nganggo tab gitar utawa partitur musik.

Kauripan Pribadi
Sung-Ha Jung saiki ngomah neng Chung-joo,Korea Kidul. Bapake Sung-Ha Jung, Woo-chang Jung, ngasta neng salah sawijining perusahaan ana ing Korea. Panjenengane kuwi sing marakake Sung-Ha Jung "kecemplung" dadi gitaris saka hobi dolanan gitare. Sung-Ha duwe adhi wadon jenenge Soo-ha Jung.

Sung-Ha Jung ora mung bisa dolanan gitar wae. Dheweke uga bisa dolanan alat musik liyane, kayata ukulele, drum, lan piano. Dheweke lagi wae sinau jazz piano wiwit taun 2010.

Pranala Njaba

 * http://www.Sung-Hajung.com/about
 * http://www.last.fm/music/Sung-Ha+Jung/+wiki
 * http://www.youtube.com/jwcfree
 * http://wiki.answers.com

--JV04Aini Diwasasri Hanindha (talk) 09:36, 16 September 2012 (UTC)